Nizjyn

Nizjyn (ukrainsk: Ніжин; russisk: Не́жин, Nezjin, polsk: Nieżyn) er en by i Tsjernihiv oblast nord i Ukraina, langs Osterelven, 150 km nordøst for Kiev. Den er det administrative senter i Nizjyn rajon, men byen er selv et eget distrikt i oblasten. Byen har .

Historie 
Byen ble først nevnt i 1147, da den var kalt Unenezj. Under Det polsk-litauiske samvelde fikk Nizjyn magdeburgrettigheter (1625) som en selvstyrt by. Nizjyn var en gang et stort senter for hasidisk jødedom og graven til rabbi Dovber Sjtsjneuri av Tsjabad-Lubavittsj er her. Det var også et stort kosakkregiment (frem til 1782) her og et gresk samfunn. 

Jødene slo seg først ned i Nizjyn på begynnelsen av 1800-tallet etter delingen av Polen. I 1897 var 24 % av innbyggerne jøder. En rekke pogromer rammet jødene hardt mellom 1881 og 1905. Da tyskerne trakk seg tilbake våren 1918 utførte den røde armé i tillegg flere pogromer. Under andre verdenskrig ble regionen okkupert av Nazi-Tyskland, som utryddet alle jødene i området. Bare de få som klarte å rømme, overlevde. I 1959 var det omkring 3 % jøder i Nizjyn og i 2005 var det bare omkring 300 jødiske familier i byen.

Byen ligger på jernbanelinjen mellom Kiev og Moskva.

Nikolaj Gogol studerte ved byens høyskole, og en statue av ham er reist i byen.

Referanser

Eksterne lenker 
 

Byer i Tsjernihiv oblast
Shtetlekh
Bosetninger første gang omtalt i 1147